***Թումանյան (մարտ ամիս)***

***1.Բնակավայրերի քանակը***՝ 7

***2.Հրավիրված խորհրդակցությունների քանակը***՝ 4

***3.Համայնքի բնակիչների ընդունելությունների քանակը***՝ **124**, որից՝ **71**-ը Թումանյան, **17**-ը՝ Աթան, **10**-ը՝ Ահնիձոր, **5**-ը՝ Լորուտ, **6**-ը՝ Մարց, **5**-ը՝ Շամուտ, **10**-ը՝ Քարինջ բնակավայրերում:

***4.Բնակավայրերի այցելությունների քանակը***՝ **52**, որից՝ **12**-ը Թումանյան, **4**-ը՝ Աթան, **20**-ը՝ Լորուտ, **8**-ը՝ Մարց, **4**-ը՝ Շամուտ, **4**-ը՝ Քարինջ բնակավայրերում:

***5.Ավագանու նիստերի քանակը***՝ չի հրավիրվել:

***6.Ավագանու մշտական հանձնաժողովների քանակը***՝ ձևավորված չեն:

***7.Սոցիալական աշխատողի կողմից տնային այցելությունների քանակը***` 4, որից 2-ը՝ Թումանյան, 2-ը՝ Մարց բնակավայրերում:

***8.Նախադպրոցական և արտադպրոցական կրթության հաստատություններ կատարված այցեր՝***

Յունիսեֆ կազմակերպության ներկայացուցիչների, մարզպետարանի համապատասխան աշխատողի, համայնքի ղեկավարի և աշխատակազմի աշխատակիցների հետ այցելել ենք Թումանյան քաղաքի, Քարինջ և Լորուտ գյուղերի ՆՈՒՀ-ներ ծանոթացել պայմաններին, իսկ Մարց, Աթան, Ահնիձոր և Շամուտ գյուղական բնակավայրերում հանդիպումներ ենք անցկացվել բնակիչների հետ՝ այդ գյուղերում ևս ՆՈՒՀ-ներ հիմնելու նպատակով: Կանանց միջազգային տոնի կապակցությամբ համայնքի ղեկավարը և աշխատակազմի աշխատակիցները այցելել են համայնքի բոլոր բնակավայրերի դպրոցներ և նախադպրոցական ուսումնական հաստատություններ, ծաղիկներ նվիրելով շնորհավորել կանանց տոնը: Թումանյան քաղաքի միջնակարգ դպրոցում աշխատակազմի աշխատակիցների/խորհրդի անդամների/ հետ մասնակցել ենք դպրոցի խորհրդի նիստին և տնօրենի ընտրությանը:

***9.Դպրոցական տարիքի երեխաների քանակը, որոնք դուրս են մնացել ուսումնական պրոցեսից՝***

Ահնիձոր բնակավայրում կա մեկ 2010թ-ի ծնված երեխա, որը չի հաճախում դպրոց։ Համայնքի ղեկավարը և վարչական ներկայացուցիչը զրուցել է երեխայի ծնողների հետ, որոնք ասել են, որ երեխան դեռևս շատ փոքր է, իսկ դպրոցի ճանապարհը` հեռու։

Մարց բնակավայրում կա 1 երեխա, որը հիվանդության պատճառով դպրոց չի հաճախում, ուսումնական տարում պետք է հաճախի Վանաձոր օժանդակ դպրոց:

Քարինջ բնակավայրում 3 երեխաներ չեն հաճախում դպրոց, որի մասին տեղեկացվել է համայնքի ղեկավարին: Համայնքի ղեկավարը և աշխատակիցները հանդիպել են երեխաների ծնողներին, վերջիններս հրաժարվել են երեխաներին ուղարկել դպրոց, պատճառաբանելով, որ երեխաների քանակը քիչ է:

***10.Հանրային միջոցառումներ***՝ թվով 24

Թումանյան բնակավայրում պատգամավորների թեկնածուների կողմից անց են կացվել նախընտրական միջոցառումներ, որոնց մասնակցել է քաղաքի բնակչությունը: Բնակիչները հանդիպում են ունեցել նաև վարչապետ Կարեն Կարապետյանի հետ:

Աթան բնակավայրում կայացել է 2 հանրային միջոցառում, գյուղացիները հանդիպել են գյուղ ժամանած պատագամավորի թեկնածուների հետ՝ ԵԼՔ դաշինքը և ՀՀԿ-ն քննարկել են գյուղական խնդիրներին վերաբերվող մի շարք հարցեր:

Ահնիձոր բնակավայրում կայացել է 2 հանրային միջոցառում՝ Համայնքի ղեկավարը կանանց տոնի արթիվ այցելեց բնակավայր և ծաղիկներ նվիրեց ուսուցիչներին և գյուղի կանանց։ Բնակավայր են այցելել նաև պատգամավորի թեկնածու Վահրամ Բաղդասարյանը և Կարեն Կարապետյանի կողմից լիազորված անձինք:

Պատգամավորների թեկնածուների կողմից Լորուտ գյուղում անց են կացվել նախընտրական միջոցառումներ, որոնց մասնակցել է գյուղի բնակչությունը:

Պատգամավորների թեկնածուների կողմից Մարց գյուղում անց են կացվել նախընտրական միջոցառումներ, որոնց մասնակցել է գյուղի բնակչությունը:

Շամուտ բնակավայր՝ 3 նախընտրական հանդիպումներ:

Պատգամավորների թեկնածուների կողմից Քարինջ գյուղում անց են կացվել նախընտրական միջոցառումներ, որոնց մասնակցել է գյուղի բնակչությունը:

***11.Սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությունն ապահովելու համար տեղամասային կենտրոններում ձեռնարկված միջոցներ՝***

Համապատասխան միջոցառումներ է իրականացվել Թումանյան համայնքի բոլոր բնակավայրերի ընտրական տեղամասերը սահմանափակ ֆիզիկական հնարավորություններ ունեցող անձանց ընտրությանը մասնակցելու համար:

***12.Աղբահանության և սանիտարական մաքրման աշխատանքների իրականացում՝***

Թումանյան քաղաքում կատարվում է փողոցների ամենօրյա մաքրման աշխատանքներ և շաբաթական 2 անգամ աղբահանություն, իսկ գյուղական բնակավայրերում աղբահանությունը կիրականացվի միայն համապատասխան տեխնիկաները ստանալու դեպքում:

Աթան, Ահնիձոր, Լորուտ, Շամուտ, Քարինջ բնակավայրերում աղբահանում չի իրականացվում:

Մարց բնակավայրում կատարվել են դպրոցի շրջակայքի և գյուղի կենտրոնի մաքրման աշխատանքներ, դեռևս բնակավայրում չկա աղբահան մեքենա, և աղբահանում չի իրականացվում:

***13.Համայնքի վարչական տարածքում բիզնես գործունեություն իրականացնող գործարարների և ձեռնարկատերերի հետ հանդիպումներ՝***

Հանդիպումներ են տեղի ունեցել Հրակայուն նյութերի գործարանի, համայնքում գործող քարի արտադրամասի, գազալցակայանի տնօրենների և բնակավայրերում գործող ԱՁ-ների հետ, նրանց հետ քննարկել համայնքին վերաբերող որոշակի հարցեր, առևտրի օբյեկտների տնօրեններին նախազգուշացրել ենք օղու և ծխախոտի վաճառքի թույտվության համար հայտերը ժամանակին ներկայացնելու մասին:

***14.Համայնքի կառավարման տեղեկատվական համակարգի (ՀԿՏՀ կամ համարժեք) լիարժեք և արդյունավետ շահագործման աշխատանքներ***՝

Համայնքում գործում է ՀԿՏՀ-ի ծրագիրը, որը համայնքապետարանում շահագործվում է լիարժեք: Ըստ ՏՀԶԿ ՀԿ-ն մոնիտորինգի արդյունքի՝ Լոռու մարզում ՀԿՏՀ-ի շահագործման մակարդակով Թումանյան համայնքը գտնվում է ամենաբարձր մակարդակում: Համապատասխան մասնագետներն իրենց իրավասությունների ու պարտականությունների շրջանակում աշխատում են նշյալ ծրագրով՝ շահագործելով իրենց վերաբերող բաղադրիչները:

Թումանյան քաղաքում գործում է ՀԿՏՀ-ի ծրագիրը, որը համայնքապետարանում շահագործվում է հետևյալ ձևով՝ փաստաթղթաշարժ-100%, բյուջե-100%, համայնքի ղեկավարի գործառույթներ-100%, համայնքի ավագանու գործառույթներ-100%, աշխատակազմի քարտուղարիգործառույթներ-100%, նորություններ, հայտարարություններ, իրադարձություններ, խորհրդակցություններ, ընդունելություններ-100%, բնակչության ռեգիստր-100%, կազմակերպությունների ռեգիստր-100%, համայնքային գույքի կառավարում-100%:

Աթան, Ահնիձոր, Լորուտ, Մարց, Շամուտ, Քարինջ տեղեկանքների տրամադրում 100%, բնակչության ռեգիստր 100%, փաստաթղտաշրջանառությունը 80%, գույքահարկի տեղեկանքների տրամադրում:

***15.Ավագանու հրապարակային նիստերի առցանց հեռարձակման աշխատանքներ՝***

2015թ. Խոշորացումից հետո համայնքի ավագանու նիստերն առցանց հեռարձակվում են հետևյալ հասցեներով՝ http://192.168.1.2/Pages/DocFlow/Doc.aspx?nt=1&dt=Video

<https://www.youtube.com/channel/UCUuZRu9s8gM1PNvPtfwEYqw>:

Նախնական հեռարձակումները կատարվել են քաղաքի Մշակույթի տանը գտնվող սմարթ սենյակի տեխնիկական սարքավորումներով, այժմ էլ հեռարձակումները կատարվում են Եվրոպայի Հայաստանյան գրասենյակի կողմից տրամադրված համակարգչով և տեսախցիկով: Թումանյան համայնքի ավագանու նիստերը ոչ միշտ են հեռարձակվում, քանի որ առկա է ինտերնետ կապի խնդիր: